section_heading: Pozadina
paragraph_text: Munjevitim Travanjskim ratom, Sile Osovine uspostavljaju vlast na području negdašnje Kraljevine Jugoslavije. Dolazi do kratkotrajnog slavlja na splitskim ulicama, popraćenih isticanjem hrvatskih stjegova i pjevanjem domoljubnih pjesama, koje je bilo odraz zadovoljstva nakon 30-godišnje velikosrpske politike, u kojoj je bilo zatirano sve hrvatsko. No, nakon potpisivanja izdajničkih Rimskih ugovora, Hrvati su se osjećali izdanima, zbog čega je određen broj Splićana pribjegao hrvatskim partizanskim postrojbama, kojima je jedini cilj bila borba protiv talijanskih posezanja u Dalmaciji. Nisu ni na koji način bili povezani s komunistima ili velikosrpskim pokretom. U povodu dolaska Talijana u Split i uspostave NDH, neki istaknuti čelnici HSS-a i uopće rodoljubi napustili su Split, pa su u Splitu ostali samo poneki.<ref> Željko Čulić, Luka Čulić - žrtva atentata, 7. dio podlistka HSS u Splitu između dvaju svjetskih ratova, Pismohrana Slobodne Dalmacije, arhiv.slobodnadalmacija.hr, 15. siječnja 2001. (pristupljeno 3. lipnja 2016.)